3. 3. 94 De Europæiske Fællesskabers Tidende Nr. L 59/1 (Retsakter hvis offentliggørelse er obligatorisk) KOMMISSIONENS FORORDNING (EF) Nr. 468/94 af 2. marts 1994 om ændring af bilag VI til Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugs- produkter og levnedsmidler ! KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugs- produkter og levnedsmidler (1), senest ændret ved Kommissionens forordning (EØF) nr. 2608/93 ?), særlig artikel 13, og ud fra følgende betragtninger : Ifølge artikel 16, stk. 5, i forordning (EØF) nr. 2092/91 er der tolv måneder efter fastlæggelsen af bilag VI forbud mod anvendelse af stoffer, som ikke er medtaget i samme bilag, det gælder også stoffer, som tidligere var tilladt i henhold til gældende nationale bestemmelser ; efter nogle medlemsstaters opfattelse bør en række produkter indgå i bilag VI, og de har derfor indgivet anmodninger herom til Kommissionen med argumenter til støtte for denne opfattelse ; det fremgår af anmodningerne, at en række ingredienser, der ikke er af landbrugsoprindelse, er absolut nødvendige for en hensigtsmæssig fremstilling eller konservering af bestemte levnedsmidler ; disse stoffer forekommer også ofte i naturen ; det fremgår af anmodningerne, at en række landbrugspro- dukter bør medtages i del C i bilag VI og er nødvendige, fordi produkterne tilsyneladende ikke produceres i tilstrækkeligt omfang i EU efter den økologiske produk- tionsmetode, til gengæld bør andre produkter udgå ; de i denne forordning fastsatte foranstaltninger er i over- ensstemmelse med udtalelse fra det udvalg, der omhandles i artikel 14 i forordning (EØF) nr. 2092/91 — UDSTEDT FØLGENDE FORORDNING : Artikel 1 Bilag VI til forordning (EØF) nr. 2092/91 ændres som angivet i bilaget til nærværende forordning. Artikel 2 Denne forordning træder i kraft femten dage efter offent- liggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 2. marts 1994. () EFT nr. L 198 af 22. 7. 1991, s. 1. () EFT nr. L 239 af 24. 9. 1993, s. 10. På Kommissionens vegne René STEICHEN Medlem af Kommissionen